Výbor
     Národnej rady Slovenskej republiky 
pre pôdohospodárstvo a životné prostredie

									60. schôdza výboru 
									CRD: CRD-1782/2021

				
168

U z n e s e n i e
Výboru Národnej rady Slovenskej republiky 
pre pôdohospodárstvo a životné prostredie 
zo 16. novembra 2021

k vládnemu návrhu zákona o Komore geodetov a kartografov (tlač 689)

	Výbor Národnej rady Slovenskej republiky 
	pre pôdohospodárstvo a životné prostredie

A.	s ú h l a s í
		 s vládnym návrhom zákona o Komore geodetov a kartografov;

	B.	o d p o r ú č a
		Národnej rade Slovenskej republiky
		vládny návrh zákona o Komore geodetov a kartografov schváliť s týmito pripomienkami:

1.		V § 2 písm. d) sa za slová „členským štátom“ vkladá slovo „členský“.

Odôvodnenie k bodu 1: Ide o legislatívno-technickú pripomienku; úpravou sa  spresňuje pojem „členský štát Európskej únie“ tak, ako sa  používa v právnom poriadku Slovenskej republiky. 

2.	V § 4 písm. o) sa za slovami „regulačnými orgánmi“ vkladajú slová „domovského štátu“.

Odôvodnenie k bodu 2: Ide o legislatívno-technickú pripomienku; úpravou sa   zosúlaďuje terminológia použitá v § 2 písm. f) návrhu zákona.

3.	V § 6 ods. 2 sa slová „podľa osobitného predpisu6)“ nahrádzajú slovami „podľa medzinárodnej zmluvy, ktorou je Slovenská republika viazaná6)“.

Odôvodnenie k bodu 3: Ide o legislatívno-technickú pripomienku; ustanovenie sa upravuje v súlade so zaužívanými legislatívnymi pravidlami (v poznámke pod čiarou k odkazu 6 je uvedený  medzinárodný dohovor, nie osobitný predpis).

4.	V § 6 ods. 8 písmeno a) znie:
„a) neumožnení jej vykonať kvalifikačnú skúšku,“.
	
Odôvodnenie k bodu 4: Ide o legislatívno-technickú úpravu; ustanovenie sa formulačne zjednocuje (písmeno a) sa zjednocuje  s písmenami b) až d), ktoré sú o. i. viazané na fyzickú osobu).

5.	V § 7 ods. 2 písm. b) sa za slová „ako dva roky“ vkladá čiarka.

Odôvodnenie k bodu 5: Ide o legislatívno-technickú úpravu; ustanovenie sa precizuje (čiarkou sa oddeľuje podmienka/vsuvka).

6.	V § 12 ods. 2 sa slová „deaktivuje aj používanie mandátneho certifikátu“ nahrádza slovami „deaktivuje aj mandátny certifikát“.

Odôvodnenie k bodu 6: Ide o legislatívno-technickú úpravu; ustanovenie sa v kontexte návrhu zákona terminologicky zjednocuje (napr. § 11 ods. 3)

	C.	u k l a d á
		predsedovi výboru
		oznámiť stanovisko výboru k uvedenému vládnemu návrhu zákona predsedovi Národnej rady Slovenskej republiky.

  Jarmila Halgašová, v. r. 					 Jaroslav  K a r a h u t a, v. r. 
    overovateľ výboru   			      	       	          predseda výboru